**Ministru kabineta rīkojuma projekta**

**„Grozījums programmā „Nacionālās un reģionālās nozīmes koncertzāļu tīkla izveide 2007. – 2013.gadam”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts „Grozījums programmā „Nacionālās un reģionālās nozīmes koncertzāļu tīkla izveide 2007. – 2013.gadam”” (turpmāk – Projekts) izstrādāts saskaņā ar Ministru kabineta 2006.gada 15.jūnija rīkojuma Nr.435 „Par programmu „Nacionālās un reģionālās nozīmes koncertzāļu tīkla izveide 2007.–2013.gadam”” 3.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2006.gada 15.jūnija rīkojumu Nr.435 „Par programmu „Nacionālās un reģionālās nozīmes koncertzāļu tīkla izveide 2007. – 2013.gadam”” (turpmāk – MK rīkojums Nr.435) apstiprināto programmu „Nacionālās un reģionālās nozīmes koncertzāļu tīkla izveide 2007.– 2013.gadam” (turpmāk – Programma) Kultūras ministrija kā atbildīgā iestāde ievieš darbības programmas „Infrastruktūra un pakalpojumi” papildinājuma 3.4.3.1.aktivitāti „Nacionālas un reģionālas nozīmes daudzfunkcionālu centru izveide”, kas apstiprināta Ministru kabinetā 2008.gada 2.septembrī ar Ministru kabineta noteikumiem Nr.702 „Noteikumi par darbības programmas „Infrastruktūra un pakalpojumi" papildinājuma 3.4.3.1.aktivitāti "Nacionālas un reģionālas nozīmes daudzfunkcionālu centru izveide”” (turpmāk – aktivitāte). MK rīkojuma Nr.435 3.punkts nosaka, ka Kultūras ministrijai līdz 2014.gada 1.jūnijam jāiesniedz noteiktā kārtībā Ministru kabinetā noslēguma ziņojums par Programmas īstenošanu 2007.–2013.gadā.Aktivitātes ietvaros pilnībā ir īstenots viens no trīs aktivitātes ietvaros apstiprinātajiem projektiem – Rēzeknes pilsētas domes projekts „Austrumlatvijas reģionālais daudzfunkcionālais centrs Rēzeknē” (vienošanās Nr.3DP/3.4.3.1.0/09/IPIA/CFLA/01/001). Cēsu novada domes projekts „Daudzfunkcionālā centra „Vidzemes mūzikas un kultūras centrs” izveide” (vienošanās Nr.3DP/3.4.3.1.0/09/IPIA/CFLA/02/002) ir īstenošanas noslēguma stadijā, bet Liepājas pilsētas domes projekta „Liepājas daudzfunkcionālā centra „Lielais dzintars” izveide” (vienošanās Nr.3DP/3.4.3.1.0/09/IPIA/CFLA/03) plānotais īstenošanas termiņš ir 2015.gada 30.jūnijs. Lai kvalitatīvi un pilnīgi nodrošinātu MK rīkojuma Nr.435 izpildi, nepieciešams precizēt Programmas 9.sadaļas 3.punktu, nosakot, ka Kultūras ministrija informāciju par Programmas īstenošanas gaitu 2007.–2013.gadā iesniedz noteiktā kārtībā Ministru kabinetā kā noslēguma ziņojumu pēc Programmas īstenošanas līdz 2015.gada 31.jūlijam.Projekts paredz precizēt Programmas 9.sadaļas 3.punktu, kurā noteikts, ka Kultūras ministrijai līdz 2014.gada 1.jūnijam jāiesniedz noteiktajā kārtībā Ministru kabinetā noslēguma ziņojums par Programmas īstenošanu 2007.–2013.gadā. |
| 3. | Projekta izstrādē iesaistītās institūcijas | Kultūras ministrija. |
| 4. | Cita informācija |  Nav. |

*Anotācijas II, III,V, VI un VII sadaļa – projekts šo jomu neskar.*

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Projekts tiek virzīts vienlaikus ar Ministru kabineta rīkojuma projektu „Grozījums Ministru kabineta 2006.gada 15.jūnija rīkojumā Nr.435 „Par programmu „Nacionālās un reģionālās nozīmes koncertzāļu tīkla izveide 2007.–2013.gadam””, kas paredz attiecīgi precizēt MK rīkojuma Nr.435 3.punktu. |
| 2. | Atbildīgā institūcija | Kultūras ministrija |
| 3. | Cita informācija | Nav. |

Kultūras ministre D.Melbārde

Vīza: Valsts sekretāra p.i. U.Lielpēters

18.07.2014. 10:45

412

A.Beriņa

67330226; Anete.Berina@km.gov.lv